Rein Alexander

Rein Alexander Hauge Korshamn (født 28. november 1971 i Bergen i Norge) er en norsk sanger og artist.


== Musikalsk oppvekst ==
Rein Alexander vokste opp i en musikalsk familie, hovedsakelig med sin mor og bror, i Oslo. Hans mor og far trakterer flere instrumenter, og hans bror er også en habil sanger. Hans far arbeidet blant annet som lærer ved Elverum folkehøgskule, politisk journalist i Oslo, og senere som kultursjef i Stryn kommune. Allerede i ung alder begynte Rein Alexander å synge, og han var i en rekke år med i NRKs guttekor, Sølvguttene. Som elleveåring fikk han en rolle i Den Norske Operas oppsetning av Tryllefløyten.Han har vunnet flere internasjonale konkurranser og stipender, og han har sunget i flere sceneoppsetninger i Norge, Island og London. I 2003 vant han Kjempesjansen på NRK. Våren 2009 flyttet Rein Alexander tilbake til Oslo etter å ha bodd flere år på Sunnmøre, der han ætter fra, og en gård i Hagfors i Värmland i Sverige.


== Utdannelse ==
Rein Alexander har gått på musikklinjer ved videregående skoler i Oslo og i New York, Toneheim Folkehøgskole, ved Barratt Due musikkinstitutt i Oslo og Musikkonservatoriet i Reykjavík på Island. I tyveårs alder ble det først konstatert at han hadde dysleksi. Fra 1996 til 2000 gikk han på Royal Academy of Music i London. Han tok så arbeid som fisker i Barentshavet, flyttet til Italia, og kom siden hjem og jobbet som sikkerhetsassistent i en hotellkjede i flere år. Etter det hadde han planer om å reise til Tyskland som operasanger, men etter han fikk hovedrollen i Les Misérables (De elendige) satt opp av Bømlo Musikallaug, ble planene forandret og han bestemte seg for å bli artist.


== TV-programmer ==
Han har deltatt i flere programmer på TV, ikke minst da han slo gjennom som vinner av talentshowet Kjempesjansen på NRK i 2003. I 2020 var han blant favorittene til å vinne Melodi Grand Prix med låten «One Last Time», men nådde ikke gullfinalen. Han deltok i Melodi Grand Prix 2021 med låten «Eyes Wide Open».


== Musikaler ==
I 2003 og 2004 hadde Rein Alexander hovedrollen som Jean Valjean i Les Misérables på Moster Amfi, og i 2006 var han Anatoly i musikalen Chess på Moster. Fra 2006 fremførte han enmannsmusikalen Terje Vigen med musikk av Kjell Ole Haune, rundt om i Norge. Han har også opptrådt som Anton Fugger i musikalen Which Witch. Han sang rollen som Kristoffer Rustung i Henning Sommerros opera Olav Engelbrektsson sommeren 2014 på Steinvikholmen slott i Stjørdal. Videre har han gjort rollen som Gaston i Skjønnheten og udyret i Oslo og Stavanger, Presten- i Hans Nilsen Hauge-musikalen- Det brenner en ild. Shere Kahn i Jungelboka på Chateau Neuf i Oslo 2017 og fortelleren i Toråsspelet på Torås fort på Tjøme sommeren 2019.


== Diskografi ==
AlbumRein Alexander (2004)
Der er et land (2005)
Terje Vigen av Henrik Ibsen (2005), med musikk av Kjell-Ole Haune
Song For You (2007)
Julenatt (2009), med Elisabeth Andreassen
End of time (2020)Singler/EP-erNella Fantasia (2004)
Sommernatt ved fjorden (2004), med Christine Guldbrandsen
Vi skal ikkje sova bort sumarnatta (2005)
We've Got Tonight (2007), med Trine Rein
The Loneliest Night of December (2008), med Benedicte Adrian
Gi meg fri (2012)
Vi kjæm med lys (2013), med Stine Mari Langstrand
The Prayer (2013), med Marit Strømøy
Bare la meg gå (2014), med Doffen
Christine, Mads & Rein synger julen inn (2014), med Christine Guldbrandsen & Mads Belden
End of Time (2016), med Petter Anthon Næss
Himlens nåde (2016), med Anita Skorgan
Det er jo vi (2017)
«One Last Time» (2020)
«Coronasommerklem» (2020)
«Eyes Wide Open» (2021)


=== Gli Scapoli ===
AlbumMax Reger: Gesänge für Männerchor, Op. 83 (1994), med Reza Aghamir, Rein Alexander -solist.
Everything Must Change (1997), med Reza AghamirSingler/EP-erEverything Must Change/You'll Never Walk Alone (1997)
Everything Must Change (1997)Deltar påFilmmusikk: Pocahontas – Fortellingen og sanger fra filmen (1995)
Kjell Habbestad, Njål Sparbo, Litauen Nasjonale Symfoniorkester & Terje Mikkelsen: Kjell Habbestad: Ei natt på jorda (1995)
Vestlandsfanden: Ei god stund – Med tekster av Kjartan Fløgstad (1996)
Jahn Teigen: Lys (1996)
Tor Endresen & Rune Larsen: Nære ting (1998)
Underwater Productions: Underwater Sessions: Live fra Underwater Pub (2003)
Christine Guldbrandsen: Moments (2004)
Forente artister: Venn (2005)
Grappa/Se og Hør: Julens favoritter Volum 2 (2006)
Elverum Mannskor: Absolute Burgunder Vol. 1 (2008)
Benedicte Adrian: Desember (2008)
Se og Hør/Collings Entertainment: Julens favoritter Vol. 2 (2010)
EMI: P4 – De aller beste julesangene (2011)
Martin & Henrik Enger Holm: Høyr kor englar syng (2011)
ESS Engros: Julen for store og små – Norske juleklassikere for hele familien (2012)
ESS Engros: Norske nasjonalsangskatter – Norge 200 år 1814–2014 (2014)
Kirkens Nødhjelp: Når båten seiler inn (2015)Utvalget av sanger er tilpasset stemmen hans, blant annet filmmusikk fra fem filmklassikere; Romeo og Julie, Gudfaren, Cinema Paradiso, A Pure Formality og The Mission. Rein har også tolket både Griegs «Jeg elsker deg» og Evert Taubes «Så skimrande var aldrig havet». På albumet Terje Vigen fremfører han hele diktet med musikk av Kjell-Ole Haune. Det siste albumet, Song For You, er et romantisk album med en samling coverlåter. Rein skriver også egne sanger, tekst og musikk.


== Julekonserter ==
Rein Alexander opptrer i offisielle og private tilstelninger, han samarbeider med korps, kor og orkestre, og har turnert landet rundt hvert år siden 2004 med sine julekonserter i kirker og kulturhus. I 2008 og 2009 dro han på juleturné sammen med Elisabeth Andreassen, og han deltok også på Julegallaen samme år med Kurt Nilsen, Wenche Myhre, Espen Lind og Raske menn. I 2011 og 2012 turnerte han med tenoren Mads Belden, så med sopranen Christine Guldbrandsen med følge i 2013 og 2014. Julen 2015 reiste Rein Alexander og Christine Guldbrandsen på turné alene. Så fulgte flere år med Anita Skorgan.


== Annet ==
I 2009 deltok han i Zebra Grand Prix på TV 2 Zebra, hvor han sammen med lagkamerat Anette Bøe kom på andreplass.
I 2011 deltok han i Camp Senkveld på TV 2, hvor han var lagkamerat på Team Harald sammen med Henriette Bruusgaard, Vinni og Line Verndal og lagkaptein Harald Rønneberg. Han har deltatt i norske underholdningsprogrammer på tv og radio en rekke ganger. 
Han deltok i Melodi Grand Prix 2020 med låten «One Last Time».


== Referanser ==


== Eksterne lenker ==
(en) Rein Alexander på Internet Movie Database 
(en) Rein Alexander på Discogs 
(en) Rein Alexander på MusicBrainz 
(en) Rein Alexander på Songkick 
Offisielt nettsted
Intervju med Rein Alexander i Dagbladet magasinet 2007